**[ΠΑΙΧΝΙΔΙ ΓΝΩΡΙΜΙΑΣ](http://blogs.sch.gr/ankarath/2011/01/28/%cf%80%ce%b1%ce%b9%cf%87%ce%bd%ce%b9%ce%b4%ce%b9%ce%b1-%ce%b3%ce%bd%cf%89%cf%81%ce%b9%ce%bc%ce%b9%ce%b1%cf%83/" \o "Μόνιμος σύνδεσμος στo: ΠΑΙΧΝΙΔΙΑ ΓΝΩΡΙΜΙΑΣ)**

**ΓΝΩΡΙΖΩ ΤΗΝ ΟΜΑΔΑ**

**1.** Είμαστε σε κύκλο. Η Νηπιαγωγός-Δασκάλα κρατάει στα χέρια της μια μπάλα, κοιτάει τον απέναντι στα μάτια και του χαρίζει το όνομά της, καθώς του την πετάει. Αυτός που θα πιάσει τη μπάλα κάνει το ίδιο με κάποιον άλλο. Το παιχνίδι επαναλαμβάνεται πολλές φορές, έτσι ώστε όλα τα ονόματα της ομάδας, να ακουστούν πολλές φορές. Τα ονόματα πρέπει να ακούγονται **δυνατά** και **καθαρά.**

**Παραλλαγές:**

Τα ονόματα ακούγονται με ρυθμό.

Συμπληρώνουν λέγοντας: είμαι ο……….και μου αρέσει π.χ. να παίζω με τα τουβλάκια ή ο καλύτερος μου φίλος είναι ο………

Όνομα – κίνηση – συναίσθημα

Σε μια δεύτερη φάση του παιχνιδιού και όταν η ομάδα εξοικειωθεί περισσότερο, αυτός που πετάει την μπάλα, λέει το όνομα αυτού, στον οποίο την πετάει, κοιτώντας τον στα μάτια

Επιμένουμε στο να κοιτάμε τον άλλο στα μάτια και να του χαρίζουμε το όνομά μας ή να λέμε καθαρά και γλυκά το δικό του για την καλύτερη επαφή και εξοικείωση των μελών της ομάδας.

**2.** Είμαστε σε κύκλο. Λέμε το όνομά μας, απλά, καθαρά, τραγουδιστά. Λέμε και το όνομα του προηγούμενου.

3. Είμαστε σε κύκλο. Ένα μπαλάκι περνάει από χέρι σε χέρι ή το πετάμε από τον έναν στον άλλο, ενώ ακούμε μουσική Στο σταμάτημα της μουσικής όποιος κρατάει το μπαλάκι λέει το όνομά του.

**Παραλλαγή:**

**4.** Είμαστε σε κύκλο. Ένα παιδί κρατάει στη μέση, ένα αντικείμενο, το οποίο προσφέρει σε όποιον θέλει και λέει το όνομά του.( όχι το δικό του, αλλά αυτού, στον οποίο δίνει το αντικείμενο. Μπορεί να είναι μία καραμέλα για να κεντρίσουμε την προσοχή των παιδιών. Σταματάμε, όταν ακουστούν όλα τα ονόματα και έχουν πάρει όλοι από μία καραμέλα.

**5.** Βρίσκουμε κάποιον από την ομάδα και τον παρουσιάζουμε. Λέμε ότι βλέπουμε, ότι γνωρίζουμε και ότι καταλαβαίνουμε. Προσπαθούμε να παρουσιάσουμε κάποιον που γνωρίζουμε τώρα και όχι κάποιον που ήδη ξέρουμε.